"SETSWANA PUO YA GAE R-3 MOPHATO 3 SETSWANA PUO YA GAE DITLHOKEGO TSA KGWEDITHARO KGWEDITHARO 4 MOKWALO NAKO E E TSHITSINTSWENG YA GO RUTA Bonnye jwa nako: Ura le metsotso e le 45 mo bekeng Bogolo jwa nako: Diura di le 2 mo bekeng DITENG/DIKGOPOLO/DIKGONO Mokwalo: Dithuto tse di tlhomameng di dirwa gararo mo bekeng, metsotso e le 15 Tota ditirwana tse di oketsang lebelo la go kwala o tla o tlhokometse bophepa le go buisega. Akaretsa ditirwana tse di tlhokang gore barutwana ba fetolele mokwalokgatiso go mokwalo o o tshwaraganeng. • Kopolola ditlhangwa tse di kwadilweng go tswa mo patitšhokong le dikarata tsa mafoko ka nepagalo o etse tlhoko popo ya ditlhaka le diphatlha fa gare ga mafoko • Dirisa mokwalo o o tshwaraganeng mo gotlhe mo go kwaleng • Lekeletsa ka go dirisa pene go kwala • Kwala mokwalo o o tshwaraganeng ka lebelo, le go itshepa, o buisege le go nna phepa Mokwalokopanelo ka ditlhopha le ka nosi Dithuto tsa barutwana botlhe/ ditlhopha tse dinnye di dirwa ga 2-3 ka beke mo metsotsong e le 20. Dirisa ditirwana tsa mokwalokopanelo go bontsha mokgwa o o nepagetseng wa go dirisa matshwao a puiso, mopeleto le thutapuo (sk. tiriso ya makopanyi le lenalana). Neela barutwana matlhomeso a go kwala gore ba kwale mmuisano le diathikele tsa makwalodikgang. Ba kaetse dikgato tsa go kwala. • Dirisa ditogamaano tsa pele ga go kwala go kokoanya tshedimosetso le go rulaganyetsa go kwala: bua le morutwana-ka- wena, tlhama mmepe wa dikakanyo le letlhomeso • Kwala ditlhangwa tse dikhutshwane tse di tlhophetsweng maitlhomo a a farologaneng a a jaaka go tlotla ka tiragalo le mmuisano • Kwala ka maitemogelo a gago ka mekgwa e e farologaneng jaaka athikele e khutshwane ya lekwalodikgang • Ditlhangwa tsa ntlha, go kwala, tseleganya le go phasalatsa/tlhagisa kgang ya gago ya bonnye ditemana di le pedi (bonnye dipolelo di le 12) • Dirisa dipopego tsa ditlhangwa tsa tshedimosetso fa ba kwala, jaaka, go kwala ditekelelo le diresepi • Tlhomaganya tshedimosetso o be o e baya ka fa tlase ga ditlhogo • Dirisa matshwao a puiso ka nepagalo: ditlhakakgolo, dikhutlo, diphegelwana, matshwao a potso, matshwao a tsiboso le ditsejwana • Dirisa makopanyi go bopa dipolelopate • Dirisa kitso ya medumopuo le melawana ya mopeleto go kwala mafoko a a marara/thata • Aga lenaane la mafoko le go itlhamela thanodi ya gago • Dirisa thanodi go batla tlotlofoko e ntšhwa le go lebelela mopeleto wa mafoko • Buisana ka mokwalo wa gago le wa ba bangwe, o amogele le go neela pegelo • Itirela dibuka tsa gago le go nna le seabe mo go kgobokanyeng dibuka tsa phaposiborutelo LHATLHOBO Ditshitsinyo tsa ditirwana tsa Tlhatlhobo e e sa tlhomamang: Mokwalo • Kopolola setlhangwa se se kwadilweng go tswa mo patitšhokong, dibukeng le dikarata tsa mafoko ka nepagalo, a etse tlhoko gore popo ya ditlhaka le diphatlha mo gare ga mafoko di nepagetse • Lekeletsa ka go dirisa pene go kwala Tirwana 1 ya Tlhatlhobo e e tlhomameng: Mokwalo • Dirisa mokwalo o o tshwaraganeng gotlhe mo go kwaleng • Kwala mokwalo o o tshwaraganeng ka lebelo, le go itshepa, o buisege le go nna phepa CAPS 127"